чието становище е било поискано, органът възложител и обхванатите области на рамката на възнагражденията;
 —
 обхватът на политиката за възнагражденията на институцията (например по региони, групи дейности), в т.ч. степента, в която тя се прилага за дъщерните дружества и клоновете, разположени в трети държави;
 —
 служителите или категориите служители, чиято професионална дейност има съществено въздействие върху рисковия профил на институцията (идентифициран персонал).
 б
 Информация за концепцията и структурата на системата за възнаграждения на идентифицирания персонал. В оповестяванията се посочват:
 —
 обзор на основните белези и цели на политиката за възнагражденията и информация за процеса, с който се решава каква да бъде политиката за възнагражденията, и за ролята на съответните заинтересовани страни (напр. събрание на акционерите);
 —
 информация за критериите за измерване на резултатите от дейността, както и за предварителното и последващо коригиране на риска;
 —
 информация за това дали ръководният орган и комитетът по възнагражденията, когато е създаден такъв, са преразгледали политиката за възнагражденията на институцията през изминалата година и ако това е така, преглед на всички направени промени, причините за тях и тяхното въздействие върху възнагражденията;
 —
 информация за начина, по който институцията се уверява, че възнаграждението на служителите в звената за вътрешен контрол не е обвързано със стопанските дейности, върху които те упражняват надзор;
 —
 въведената политика и критерии за предоставяне на гарантирано променливо възнаграждение и на обезщетение при прекратяване на трудовите правоотношения.
 в
 Описание на начините, по които текущите и бъдещите рискове се взимат предвид при определянето на възнагражденията.
 В оповестяванията се прави обзор на основните рискове, на начина им на измерване и на отражението на резултатите от измерванията върху възнагражденията.
 г
 Отношенията между постоянните и променливите елементи на възнаграждението, определени в изпълнение на член 94, параграф 1, буква ж) от Директива 2013/36/ЕС (2) („ДКИ“).
 д
 Описание на начините, по които институцията се стреми да обвърже резултатите за даден период на тяхно отчитане с равнищата на възнаграждение.
 В оповестяванията се посочват:
 —
 обзор на основните критерии и показатели за резултатите от дейността на институцията, групите дейности и служителите;
 —
 обзор на начина, по който размерът на индивидуалното променливо възнаграждение е свързан с резултатите за цялата институция и с индивидуалните резултати;
 —
 информация за критериите за балансиране на различните видове предоставени инструменти, в т.ч. акции, равностойни права на собственост, опции и други инструменти;
 —
 информация за мерките, които институцията ще приложи, за да коригира променливото възнаграждение при слаби показатели за резултатите, в т.ч. критериите ѝ за определяне на показателите за резултатите, когато тези показатели се считат за „слаби“. По силата на член 94, параграф 1, буква н) от ДКИ променливото възнаграждение се изплаща или право на такова се придобива само въз основа на резултатите от дейността на институцията, стопанската единица и съответния служител. Институциите обясняват критериите/праговете, с които се определят слабите резултати, даващи основание да не се изплаща или придобива право на променливо възнаграждение.
 е
 Описание на начините, по които институцията се стреми да коригира възнаграждението, за да се вземат предвид дългосрочните резултати.
 В оповестяванията се посочват:
 —
 обзор на политиката на институцията за отлагане на променливото възнаграждение,